Document ID: /roh_data/filtered/swiss_laws_in_ROHinterleaved.jsonl.gz/17019

This text was translated from EN into Rumantsch Grischun.

The Federal Supervisory Authority operates the central databases on the legal entities and persons recorded in the cantonal registers. The central databases allow the registered legal entities and persons to be found, and their data to be linked and differentiated. The Federal Supervisory Authority is responsible for compiling the data for the central database on legal entities. It shall make the public data on legal entities available online free of charge for individual queries. The commercial register offices are responsible for compiling the data for the central database on persons. The Confederation is responsible for the security of the information systems and the legality of the data processing.

L’autoritad da surveglianza suprema da la Confederaziun maina las bancas da datas centralas davart las unitads giuridicas e davart las persunas ch’èn inscrittas en ils registers chantunals. Las bancas da datas centralas servan a colliar las datas sco er a differenziar ed a chattar las unitads giuridicas e las persunas inscrittas. La registraziun da las datas en la banca da datas centrala da las unitads giuridicas è chaussa da l’autoritad da surveglianza suprema da la Confederaziun. Quella renda accessiblas las datas publicas da las unitads giuridicas per consultaziuns singulas gratuitas en l’internet. La registraziun da las datas en la banca da datas centrala da las persunas è chaussa dals uffizis dal register da commerzi. La Confederaziun è responsabla per la segirezza dals sistems d’infurmaziun e per la legalitad da l’elavuraziun da las datas.